**From:** Kardkovács és Társai Ügyvédi Iroda [mailto:iroda@jogiszakerto.hu]
**Sent:** Tuesday, September 18, 2018 1:53 PM
**To:** alpolgarmester@zalakaros.hu
**Cc:** jegyzo@zalakaros.hu; iroda@jogiszakerto.hu; 'Polgármesteri Hivatal Zalakaros' <menedzser@zalakaros.hu>; 'Polgármesteri Hivatal Zalakaros Beruházás' <beruhazas@zalakaros.hu>
**Subject:** Gyógyhelyi fejlesztés 2018

Tisztelt Alpolgármester Asszony!

A Zalakaros Város Önkormányzata „Gyógyhelyi fejlesztés 2018” tárgyú közbeszerzési eljárásában az ajánlatok bontásának időpontja az utolsó korrigendum szerint: 2018. szeptember 27. napján 10:00 óra.

Az utolsó módosításra azért volt szükség, mert kiegészítő tájékoztatás eredményeként módosítani kellett az árazatlan költségvetést.

A Miniszterelnökség Közbeszerzési Felügyeletért Felelős Helyettes Államtitkárságának tájékoztatása szerint a mai napon megkapjuk az ajánlattételi felhívásra vonatkozó minőségbiztosítási tanúsítványt. Az egyéb közbeszerzési dokumentumokra (szerződéstervezet, műszaki leírás, árazatlan költségvetés, nyilatkozatminták) vonatkozó tanúsítványt 2018. szeptember 25. napjáig ígérték.

Alpolgármester Asszony kifejezett kérésére az ajánlattételi határidőt több alkalommal nem módosítjuk, hanem az ajánlatokat az egyéb közbeszerzési dokumentumokra vonatkozó támogató tanúsítvány hiányában is felbontjuk, és értékeljük.

Ezzel kapcsolatban felhívom a figyelmet a következő kockázatokra:

Bár ennek igen kicsi az esélye, az egyéb közbeszerzési dokumentumokra vonatkozó tanúsítványban a Miniszterelnökség kérheti a dokumentumok módosítását, amire a hirdetményfeladás időigényére tekintettel már bizonyosan nem lesz idő. Amennyiben ez bekövetkezik, a Miniszterelnökség az úgynevezett szabályossági döntésben megállapítja, hogy nem teljesítettük a tanúsítványban foglaltakat, és – ha úgy ítéli meg, hogy ez magas kockázatú – szabálytalansági eljárást indíthat.

Az eddigi kiegészítő tájékoztatások a műszaki leírás, illetőleg az árazatlan költségvetés hibáira hívták fel a figyelmet, amelyeket csak a dokumentáció módosításával lehetett orvosolni. Amennyiben újabb ehhez hasonló kiegészítő tájékoztatási igények érkeznek, és azokra nem módosítjuk a műszaki dokumentumokat, akkor azok nem megfelelősége az eljárásban dokumentált lesz, így azt a folyamatba épített ellenőrzés során a Miniszterelnökség észlelni fogja. Emellett módosítás hiányában az ajánlattevők előzetes vitarendezést, vagy jogorvoslati eljárást kezdeményeznek, illetőleg – adott esetben – nem tudnak megfelelő ajánlatot tenni.

Üdvözlettel:

***dr. Balogh László Csaba***

***irodavezető ügyvéd,***

***felelős akkreditált közbeszerzési szaktanácsadó***

  

*1024 Budapest, Széll Kálmán tér 5. I/1.*

*telefon: (+36-1) 465-0223*

*fax: (+36-1) 799-9909*

*e-mail:* *iroda@jogiszakerto.hu*